Kęstutis K. Girnius

Kęstutis Kazimieras Girnius (g. 1946 m. lapkričio 25 d. Niurtingene, Vokietija) – žurnalistas, filosofas, publicistas, politikos apžvalgininkas, pedagogas, istorikas.

 Biografija 
Studijavo Harvardo universitete, 1977 m. Čikagos universitete apgynė filosofijos mokslų disertaciją apie etikos logines problemas (Illocutionary Force, Meaning, and 'Good' . Jis yra vadinamosios analitinės filosofijos auklėtinis .

1978 m. dėstė filosofiją Čikagos Ruzvelto universitete. Vėliau savo darbą ir veiklą susiejo su Lietuva. 1979 m. pradėjo dirbti „Laisvės radijuje“, o 1984–2003 m. „Laisvosios Europos radijuje“ – Miunchene korespondentu, Prahoje – „Laisvosios Europos radijo“ lietuvių redakcijos ir centrinių žinių tarnybų direktorius, apžvalgininkas. Parengė per 30 studijinių straipsnių tyrimų skyriui.  Pirmasis užsienyje išleido analitinį darbą apie rezistenciją Lietuvoje „Partizanų kovos Lietuvoje“.

Nuo 2007 m. VU TSPMI dėstytojas, docentas. Dėstomi kursai – Nacionalizmas ir jo apraiškos Vidurio ir Rytų Europoje, Holokaustas Vidurio ir Rytų Europoje, Karo ir taikos dorovinės problemos. Moksliniai interesai – Dorovės ir politikos filosofija, Nacionalizmas, Partizanų pasipriešinimas. Nuo 2000 m. Lietuvių katalikų mokslo akademijos akademikas.

Su Vida Girnius susilaukė vaikų.

 Visuomeninė, publicistinė veikla 
Kęstutis Girnius rašo filosofijos, istorijos, politikos klausimais. Paskelbė straipsnių filosofijos, istorijos, Lietuvos ir užsienio lietuvių gyvenimo klausimais leidiniuose „Journal of Baltic Studies“, „Lituanus“, „Aidai“, „Metmenys“, „Draugas“, „Į laisvę“, „Ateitis“, „Lietuvos katalikų mokslo akademijos suvažiavimo darbai“. Parašė skyrių knygai „Religion and Nationalism in Soviet and East European polities“ 1984 m.

Komentarus ir apžvalgas užsienio ir Lietuvos politikos klausimais – Lietuvos radijui (nuo 2004 m. rugsėjo 17 d. – savaitines tarptautinių įvykių apžvalgas) bei savaitraščiui „Veidas”. Yra žurnalo „Genocidas ir rezistencija“ redakcijos narys, žurnalo „Naujasis židinys-Aidai“ rėmėjas, politikos apžvalgininkas, Lietuvos gyventojų genocido ir rezistencijos tyrimo centro mokslinės tarybos narys.

 Prieštaringas VSD vizitas 
2008 m. rudenį K. Girniaus namuose apsilankė VSD darbuotojas ir įspėjo, esą K. Girnius gali būti verbuojamas nedraugiškos valstybės agentų.www.bernardinai.lt „Kęstutis Girnius. Keista pažintis: VSD ar minčių policija?“ 2008-11-26 K. Girnius pareikalavo VSD vadovo Povilo Malakausko audiencijos. Susitikimo metu VSD vadovas priekaištavo dėl žurnalisto straipsniuose kritikuojamų prezidento ir Konstitucinio Teismo. Taip pat pagrasino, jog jeigu šis ir toliau bus kritiškas, tuomet būsiąs nupirktas, užverbuotas.www.alfa.lt „Operacija „Vanagai“: saugumas kovoja dėl Kubiliaus“ 2009-01-12

VSD Teisės skyriaus direktoriaus pavaduotojas Artūras Panomariovas teigė, jog toks VSD pareigūnų vizitas buvęs neteisėtas.www.alfa.lt „VSD pokalbis su apžvalgininku Girniumi – neteisėtas“ 2009-01-21 Tokie VSD veiksmai susilaukė aštrios visuomenininkų kritikos.www.bernardinai.lt „Leonidas Donskis: Policinės valstybės link? Mažojo putinizmo grimasos Lietuvoje“ 2008-12-05www.gzi.lt Romas Sakadolskis: Kaip marginalizuoti kritiką 2008-12-15. Pilietinė organizacija Piliečių Santalka dėl VSD veiklos oficialiu laišku kreipėsi į LR prezidentą.www.civis.lt „Piliečių Santalkos viešas laiškas Respublikos Prezidentui Valdui Adamkui dėl Valstybės saugumo departamento veiklos“ 2008-12-10 

 Bibliografija 
 Partizanų kovos Lietuvoje, Chicago, 1986 m. antras leidimas 1987 m., perspausdinta Vilniuje 1990 m.

 Šaltiniai 

 Nuorodos 
TSPMI profilis 

Kategorija:Lietuvos žurnalistai
Kategorija:Lietuvos publicistai
Kategorija:Lietuvos politologai
Kategorija:Lietuvių katalikų mokslo akademijos akademikai
Kategorija:Lietuvos politikos istorikai